CELEX: 32014R0506
Language: ro
Date: 2014-05-15 00:00:00
Title: Regulamentul (UE) nr. 506/2014 al Comisiei din 15 mai 2014 de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește utilizarea substanței etil lauroil arginat ca agent de conservare în anumite produse din carne tratate termic  Text cu relevanță pentru SEE

16.5.2014   
            
            
               RO
            
            
               Jurnalul Oficial al Uniunii Europene
            
            
               L 145/35
            
         REGULAMENTUL (UE) NR. 506/2014 AL COMISIEI
   din 15 mai 2014
   de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește utilizarea substanței etil lauroil arginat ca agent de conservare în anumite produse din carne tratate termic
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3), articolul 14 și articolul 30 alineatul (5),
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii cu aditivii alimentari autorizați pentru utilizare în produsele alimentare și condițiile de utilizare a acestora.
            
         
               (2)
            
            
               Regulamentul (UE) nr. 231/2012 al Comisiei (3) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
            
         
               (3)
            
            
               Lista Uniunii și specificațiile pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie ca urmare a unei cereri.
            
         
               (4)
            
            
               La 5 mai 2006, a fost depusă o cerere de autorizare a utilizării substanței etil lauroil arginat ca agent de conservare în mai multe categorii de produse alimentare. Cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (5)
            
            
               Ulterior, în aprilie 2007, Autoritatea Europeană pentru Siguranța Alimentară (denumită în continuare „autoritatea”) a evaluat siguranța utilizării substanței etil lauroil arginat ca agent de conservare în alimente și a alocat o doză zilnică acceptabilă (DZA) de 0,5 mg/kg greutate corporală (4). Estimările prudente ale expunerii la substanță, atât la adulți, cât și la copii, sugerează că este probabil ca DZA să fie depășită la nivelurile maxime de utilizare propuse pentru mai multe categorii de produse alimentare.
            
         
               (6)
            
            
               În urma acestor concluzii, solicitantul și-a revizuit utilizările și nivelurile de utilizare și a solicitat obținerea unei autorizații de utilizare în produsele din carne tratate termic. În iulie 2013, autoritatea a publicat o declarație privind o evaluare detaliată a expunerii la substanța etil lauroil arginat pe baza utilizărilor propuse revizuite ca aditiv alimentar (5) și a concluzionat că expunerea pentru toate grupurile de populație este sub doza zilnică acceptabilă (DZA) de 0,5 mg/kg greutate corporală/zi.
            
         
               (7)
            
            
               Există o necesitate tehnologică de a utiliza substanța etil lauroil arginat ca agent de conservare în produsele din carne tratate termic pentru a îmbunătăți calitatea microbiologică a acestor produse alimentare, inclusiv pentru a inhiba creșterea microorganismelor dăunătoare, cum ar fi Listeria monocytogenes. Având în vedere că utilizarea substanței etil lauroil arginat în produsele din carne tratate termic va contribui la menținerea calității și a siguranței lor, este adecvat să se permită utilizarea sa în produsele din carne tratate termic și să se atribuie numărul E 243 pentru aditivul alimentar respectiv.
            
         
               (8)
            
            
               Specificațiile pentru substanța etil lauroil arginat (E 243) ar trebui să fie incluse în Regulamentul (UE) nr. 231/2012 atunci când aceasta este inclusă pentru prima dată în lista Uniunii cu aditivi alimentari prevăzută în anexa II la Regulamentul (CE) nr. 1333/2008.
            
         
               (9)
            
            
               Prin urmare, Regulamentele (CE) nr. 1333/2008 și (UE) nr. 231/2012 ar trebui modificate în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa I la prezentul regulament.
   Articolul 2
   Anexa la Regulamentul (UE) nr. 231/2012 se modifică în conformitate cu anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 mai 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
   
      (4)  EFSA Journal (2007) 511, p. 1.
   
      (5)  EFSA Journal 2013; 11(6):3294.
   
      ANEXA I
      Anexa II la Regulamentul (CE) nr. 1333/2008 se modifică după cum urmează:
      
                  1.
               
               
                  În partea B, punctul 3 „Aditivi alimentari, alții decât coloranții și îndulcitorii”, după rubrica „E 242 Dicarbonat de dimetil” se introduce următoarea rubrică nouă:
                  
                              „E 243
                           
                           
                              Etil lauroil arginat”
                           
                        
            
                  2.
               
               
                  În partea E, la categoria de produse alimentare 08.2.2 „Carne prelucrată tratată termic”, se introduce următoarea rubrică nouă
                  
                               
                           
                           
                              „E 243
                           
                           
                              Etil lauroil arginat
                           
                           
                              160
                           
                           
                               
                           
                           
                              Cu excepția cârnaților emulsionați, cârnaților afumați și pastei de ficat”
                           
                        
            
   
      ANEXA II
      În anexa la Regulamentul (UE) nr. 231/2012, după specificațiile pentru aditivul alimentar E 242 se introduce următoarea rubrică nouă:
      
         
            „E 243 ETIL LAUROIL ARGINAT
         
         
                     
                        Sinonime
                     
                  
                  
                     Ester etilic de arginat lauric; ester etilic de lauramidă arginină; etil-Να-lauroil-L-arginat·HCl; LAE;
                  
               
                     
                        Definiție
                     
                  
                  
                     Substanța etil lauroil arginat este sintetizată prin esterificarea argininei cu etanol, urmată de reacția esterului cu clorura de lauroil. Substanța etil lauroil arginat rezultată este recuperată sub formă de sare clorhidrat, care este filtrată și uscată.
                  
               
                     ELINCS
                  
                  
                     434-630-6
                  
               
                     Denumire chimică
                  
                  
                     Etil-Να-dodecanoil-L-arginat·HCl
                  
               
                     Formulă chimică
                  
                  
                     C20H41N4O3Cl
                  
               
                     Masă moleculară
                  
                  
                     421,02
                  
               
                     Compoziție
                  
                  
                     Nu mai puțin de 85 % și nu mai mult de 95 %
                  
               
                     
                        Descriere
                     
                  
                  
                     Pulbere de culoare albă
                  
               
                     
                        Identificare
                     
                  
                  
                      
                  
               
                     Solubilitate
                  
                  
                     Liber solubil în apă, etanol, propilenglicol și glicerol
                  
               
                     
                        Puritate
                     
                  
                  
                      
                  
               
                     Να-lauroil-L-arginină
                  
                  
                     Nu mai mult de 3 %
                  
               
                     Acid lauric
                  
                  
                     Nu mai mult de 5 %
                  
               
                     Laurat de etil
                  
                  
                     Nu mai mult de 3 %
                  
               
                     L-arginină·HCl
                  
                  
                     Nu mai mult de 1 %
                  
               
                     Arginat de etil·2HCl
                  
                  
                     Nu mai mult de 1 %
                  
               
                     Plumb
                  
                  
                     Nu mai mult de 1 mg/kg
                  
               
                     Arsen
                  
                  
                     Nu mai mult de 3 mg/kg
                  
               
                     Cadmiu
                  
                  
                     Nu mai mult de 1 mg/kg
                  
               
                     Mercur
                  
                  
                     Nu mai mult de 1 mg/kg”